CELEX: 62016TA0483
Language: el
Date: 2020-05-28 00:00:00
Title: Υπόθεση T-483/16 RENV: Απόφαση του Γενικού Δικαστηρίου της 28ης Μαΐου 2020 — Cerafogli κατά ΕΚΤ («Υπαλληλική υπόθεση – Προσωπικό της ΕΚΤ – Καταγγελία λόγω δυσμενούς διακρίσεως και ηθικής παρενοχλήσεως – Εσωτερική διοικητική έρευνα – Απόρριψη της καταγγελίας – Δικαίωμα αποτελεσματικής ένδικης προσφυγής – Δικαίωμα ακροάσεως – Αίτηση προσβάσεως στα πρακτικά εξετάσεως των μαρτύρων – Καταστροφή του φακέλου έρευνας – Αποδεικτική ισχύς των αποδεικτικών στοιχείων που προσκομίστηκαν στο Γενικό Δικαστήριο – Πλημμελής εξέταση – Ηθική παρενόχληση – Πλάνη περί το δίκαιο – Καθήκον αρωγής – Ευθύνη – Αιτιώδης συνάφεια – Ηθική βλάβη»)

13.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/22
            
         
      Απόφαση του Γενικού Δικαστηρίου της 28ης Μαΐου 2020 — Cerafogli κατά ΕΚΤ
      (Υπόθεση T-483/16 RENV) (1)
      
      («Υπαλληλική υπόθεση - Προσωπικό της ΕΚΤ - Καταγγελία λόγω δυσμενούς διακρίσεως και ηθικής παρενοχλήσεως - Εσωτερική διοικητική έρευνα - Απόρριψη της καταγγελίας - Δικαίωμα αποτελεσματικής ένδικης προσφυγής - Δικαίωμα ακροάσεως - Αίτηση προσβάσεως στα πρακτικά εξετάσεως των μαρτύρων - Καταστροφή του φακέλου έρευνας - Αποδεικτική ισχύς των αποδεικτικών στοιχείων που προσκομίστηκαν στο Γενικό Δικαστήριο - Πλημμελής εξέταση - Ηθική παρενόχληση - Πλάνη περί το δίκαιο - Καθήκον αρωγής - Ευθύνη - Αιτιώδης συνάφεια - Ηθική βλάβη»)
      (2020/C 230/27)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: Maria Concetta Cerafogli (Ρώμη, Ιταλία) (εκπρόσωπος: L. Levi, δικηγόρος)
      
         Καθής-εναγόμενη: Ευρωπαϊκή Κεντρική Τράπεζα (εκπρόσωποι: F. Feyerbacher και B. Ehlers, επικουρούμενοι από τον B. Wägenbaur, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης, με αίτημα, αφενός, να ακυρωθεί η απόφαση της ΕΚΤ της 24ης Νοεμβρίου 2009 με την οποία περατώθηκε η εσωτερική διοικητική έρευνα που κινήθηκε κατόπιν της καταγγελίας της προσφεύγουσας-ενάγουσας λόγω δυσμενούς διακρίσεως και προσβολής της αξιοπρέπειάς της, οι οποίες είχαν ως συνέπεια ηθική παρενόχληση και παραβίαση της πολιτικής αξιοπρέπειας στον χώρο εργασίας εντός της ΕΚΤ και, εφόσον κριθεί αναγκαίο, η απόφαση της ΕΚΤ της 24ης Μαρτίου 2010 με την οποία απορρίφθηκε η ειδική διοικητική προσφυγή της και, αφετέρου, να υποχρεωθεί η ΕΚΤ να της καταβάλει αποζημίωση.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Κεντρικής Τράπεζας (ΕΚΤ) της 24ης Νοεμβρίου 2009 με την οποία περατώθηκε η εσωτερική διοικητική έρευνα που κινήθηκε κατόπιν της καταγγελίας της Maria Concetta Cerafogli και την απόφαση της ΕΚΤ της 24ης Μαρτίου 2010 με την οποία απορρίφθηκε η ειδική διοικητική προσφυγή της M. C. Cerafogli.
               
            
                  2)
               
               
                  Υποχρεώνει την ΕΚΤ να καταβάλει στην M. C. Cerafogli το ποσό των 20 000 ευρώ ως χρηματική ικανοποίηση.
               
            
                  3)
               
               
                  Απορρίπτει την προσφυγή-αγωγή κατά τα λοιπά.
               
            
                  4)
               
               
                  Καταδικάζει την ΕΚΤ τόσο στα δικαστικά έξοδά της όσο και στα δύο τρίτα των εξόδων στα οποία υποβλήθηκε η M. C. Cerafogli σε σχέση με την αρχική ένδικη διαδικασία ενώπιον του Δικαστηρίου Δημόσιας Διοίκησης της Ευρωπαϊκής Ένωσης στο πλαίσιο της προσφυγής-αγωγής στην υπόθεση F-43/10, την αναιρετική δίκη στην υπόθεση T-114/13 P και την παρούσα ένδικη διαδικασία κατόπιν αναπομπής στην υπόθεση T-483/16 RENV.
               
            
                  5)
               
               
                  Η M. C. Cerafogli φέρει το ένα τρίτο των δικαστικών εξόδων της των σχετικών με την αρχική ένδικη διαδικασία ενώπιον του Δικαστηρίου Δημόσιας Διοίκησης της Ευρωπαϊκής Ένωσης στο πλαίσιο της προσφυγής-αγωγής στην υπόθεση F-43/10, την αναιρετική δίκη στην υπόθεση T-114/13 P και την παρούσα διαδικασία κατόπιν αναπομπής στην υπόθεση T-483/16 RENV.
               
            
         (1)  ΕΕ C 209 της 31.7.2010 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-43/10 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016 με τον αριθμό F-43/10 RENV).